དེ་རྗེས་ཉིན་རྒྱབ་ཝར་ཎ་བོད་ཀྱི་ཆེས་མཐོའི་གཙུག་ལགས་སློབ་གཉེར་ཁང་གི་སློབ་གཉེར་བ་ཤ་བོ་རྟ་འགྲིན་ལགས་ནས་ཕྱྭ་ཡིག་གི་གོ་དོན་སྐོར་ལ་དཔྱད་པ་ཞེས་པའི་བརྗོད་གཞིའི་ཐོག་གསུང་བཤད་དང་།ཨ་ལེགས་ཧན་ཌོ་ཆ་ཨོལ་ལགས་ཀྱིས་སྒོམ་ཉམས་ལེན་གྱིས་མིའི་སེམས་ཁམས་དང་ཀླད་པར་ཇི་ལྟར་ཕན་ཐོགས་ཡོད་ཚུལ་གྱི་བརྗོད་གཞིའི་ཐོག་ནས་གསུང་བཤད་གནང་།དེ་རྗེས་ཛོལ་ཏན་ཨིམ་རེ་ལགས་ནས་པ་ནོ་ནི་ཡ་ཡུལ་གཤོང་ཁུལ་དུ་དབུས་ཨེ་ཤ་ཡའི་ཤུགས་རྐྱེན་དང་།མཚོན་རྟགས་འགའ་ཞིག་ཞེས་པའི་བརྗོད་གཞིའི་ཐོག་གསུང་བཤད་དང་།མཁས་དབང་མཱཀ་བདེ་འཇག་ཌིན་ལགས་ནས་ཕྱི་ལོ་ཆིག་སྟོང་དགུ་བརྒྱ་དགུ་བཅུ་གོ་གྲངས་ནང་གི་བོན་བསྟན་སླར་གསོ་མ་བྱུང་སྔོན་དུ་བོད་ཤར་ཕྱོགས་ཀྱི་བོན་གྱི་བླ་མ་འགའ་ཞིག་བསྐོ་བཞག་དང་རྒྱུད་འཛིན་ཇི་ལྟར་གནང་ཚུལ་ཐོག་ནས་གསུང་བཤད་གནང་།